Diari Oficial de la Generalitat Valenciana


Sumari del DOGV 7638, del 19-10-2015 (2015/8397)

DECRET 180/2015, de 16 d'octubre, del Consell, pel qual s'aprova el Reglament d'organització i funcionament del Comité Econòmic i Social de la Comunitat Valenciana.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2015/10/16/180**

### Versions

 05/01/2022 - Actualitat  Text inicial: 20/10/2015 - 04/01/2022 

### Dades del document

Número de DOGV
:   7638

Data del DOGV
:   19-10-2015

Secció del DOGV
:   I. DISPOSICIONS GENERALS

Número del document
:   2015/8397


Data del document
:   16-10-2015

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Comité Econòmic i Social de la Comunitat Valenciana
    * política econòmica
    * reglament intern
    * política d'ocupació
    * legislació
    * poder consultiu

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 05.01.2022 -**

 

**Decret 180/2015, de 16 d'octubre, del Consell, pel qual s'aprova el Reglament d'organització i funcionament del Comité Económic i Social de la Comunitat Valenciana.**

 

[**(DOGV núm. 7638 de 19.10.2015)**](https://dogv.gva.es/datos/2015/10/19/pdf/2015_8397.pdf) **Ref. 008144/2015**

 

 

PREÀMBUL

 

El Comité Económic i Social de la Comunitat Valenciana es va crear per la Llei 1/1993, de 7 de juliol, de la Generalitat, en compliment de l’article 60 de l’Estatut d’Autonomia de la Comunitat Valenciana aprovat per la Llei Orgànica 5/1982, d’1 de juliol, que establia la possibilitat de crear, per llei de Les Corts, un Consell Económic i Social. En l’esmentada llei es va regular la composició, funcions i estatut dels seus membres.

Al llarg dels seus ja vint anys de vigència eixa llei ha demostrat ser un instrument idoni per a establir les regles bàsiques d’organització i funcionament de la institució, sense perjudici del posterior desplegament reglamentari i de les matisacions puntuals derivades de les normes internes de què s’ha dotat al mateix Comité.

La reforma estatutària operada per la Llei Orgànica 1/2006, de 10 d’abril, va permetre procedir a un millor i més complet enquadrament jurídic tant d’aquelles institucions ja presents en la redacció original de 1982, com d’aquelles altres que no figuraven expressament mencionades en l’Estatut d’Autonomia de la Comunitat Valenciana abans de l’esmentada reforma.

L’article 20.3 de l’Estatut d’Autonomia de la Comunitat Valenciana aprovat per la Llei Orgànica 1/2006, de 10 d’abril, determina l’elenc d’institucions que formen part de la Generalitat junt amb Les Corts, el president i el Consell, i el Comité Económic i Social de la Comunitat Valenciana figura com una d’estes, junt amb la Sindicatura de Comptes, el Síndic de Greuges, el Consell Valencià de Cultura, l’Acadèmia Valenciana de la Llengua i el Consell Jurídic Consultiu.

L’Estatut d’Autonomia estableix, en l’article 42, que el Comité Económic i Social de la Comunitat Valenciana és l’órgan consultiu del Consell i, en general, de les institucions públiques de la Comunitat Valenciana, en matèries económiques, sociolaborals i d’ocupació, tasca que esta institució ha exercit des de la seua creació amb criteris i paràmetres que han contribuït a incrementar el seu prestigi i a consolidar-la com a element de referència per als diferents sectors socials, económics i productius.

A fi d’adaptar la llei a la situació actual, es va promulgar la Llei 1/2014, de 28 de febrer, de la Generalitat, del Comité Económic i Social de la Comunitat Valenciana, articulada sobre quatre pilars principals: reducció del nombre dels seus membres de vint-i-nou a díhuit; estructuració dels continguts de la norma d’acord amb una sistemàtica que millore la seua lectura i interpretació; adaptació de determinades referències normatives i denominacions a les exigències derivades de la reforma estatutària de 2006 i de la resta de l’ordenament jurídic vigent en l’actualitat; i compliment de la Llei 9/2003, de 2 d’abril, de la Generalitat, per a la Igualtat entre Dones i Homes, que obliga les administracions públiques valencianes a posar en marxa els mitjans necessaris perquè tota norma o escrit administratiu respecte en la seua redacció les normes relatives a la utilització d’un llenguatge no sexista.

En la disposició transitória primera de Llei 1/2014, de 28 de febrer, de la Generalitat, s’establia que, dins dels tres mesos següents a la publicació d’esta llei en el Diari Oficial de la Comunitat Valenciana, el Consell havia de procedir al primer nomenament de les persones integrants del Comité Económic i Social de la Comunitat Valenciana de conformitat amb el procediment previst en esta norma. En este sentit, pel Decret 85/2014, de 6 de juny, del Consell, es van nomenar els membres del Comité Económic i Social de la Comunitat Valenciana, i pel Decret 105/2014, de 4 de juliol, del Consell, es va nomenar el president del Comité Económic i Social de la Comunitat Valenciana.

Així mateix, en la disposició transitória tercera la Llei 1/2014, de 28 de febrer, de la Generalitat, s’establia que, en el termini de tres mesos des de la seua constitució d’acord amb esta llei, el Comité Económic i Social de la Comunitat Valenciana havia d’elevar al Consell, per a la seua definitiva aprovació mitjançant decret i publicació en el Diari Oficial de la Comunitat Valenciana, el nou reglament d’organització i funcionament de la institució. En compliment del que preveu la llei, el Comité Económic i Social, en la sessió plenària del dia 7 d’octubre de 2014, va acordar traslladar el text del reglament de referència al Consell per a la seua aprovació.

En conseqüència, a proposta del Comité Económic i Social de la Comunitat Valenciana, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 16 d’octubre de 2015,

 

 

DECRETE

 

**Article únic. Aprovació del Reglament d****’organitzaci****ó i funcionament del Comité Económic i Social de la Comunitat Valenciana**

S’aprova el Reglament d’organització i funcionament del Comité Económic i Social de la Comunitat Valenciana, contingut en l’annex del present decret.

 

 

DISPOSICIÓ ADDICIONAL

 

**Única. Limitació del gasto**

L’aplicació i el desplegament d’aquest decret no podrà tindre cap incidència en la dotació de tots i cada un dels capítols de gasto assignada a la Presidència de la Generalitat, i, en tot cas, haurà de ser atesa amb els mitjans personals i materials del Comité Económic i Social de la Comunitat Valenciana.

 

 

DISPOSICIÓ DEROGATÒRIA

 

**Única. Derogació normativa**

Es deroga l’Acord de 29 de juliol de 1994, del Consell, pel qual es va aprovar el Reglament d’organització i funcionament del Comité Económic i Social de la Comunitat Valenciana.

 

 

DISPOSICIÓ FINAL

 

**Única. Entrada en vigor**

Este decret entrarà en vigor l’endemà de la publicació en el Diari Oficial de la Comunitat Valenciana.

 

València, 16 d’octubre de 2015

 

El president de la Generalitat,

XIMO PUIG I FERRER

 

 

ANNEX  
 Reglament d’organització i funcionament  
 del Comité Económic i Social de la Comunitat Valenciana

 

 

Índex

Capítol I. Disposicions generals

Article 1. Objecte

Article 2. Naturalesa jurídica

Article 3. Règim jurídic

Article 4. Seu

Capítol II. Constitució del Comité

Article 5. Sessió preliminar

Article 6. Sessió constitutiva dels órgans del Comité

Capítol III. Dels membres del Comité

Article 7. Composició

Article 8. Designació

Article 9. Incompatibilitats

Article 10. Drets

Article 11. Deures

Article 12. Cessaments

Article 13. Durada del mandat

Article 14. Provisió de vacants

Capítol IV. Dels órgans del Comité

Article 15. Òrgans col·legiats i unipersonals

Secció primera. El Ple

Article 16. Composició

Article 17. Sessions, quórum de constitució i adopció d’acords

Article 18. Funcions

Article 19. Àmbit material de competències

Secció segona. La Junta Directiva

Article 20. Composició

Article 21. Durada del mandat, substitució de membres i suplències

Article 22. Sessions, quórum de constitució i adopció d’acords

Article 23. Funcions

Secció tercera. Comissions de treball o assessores

Article 24. Funcions

Article 25. Comissions de treball o assessores permanents i especials

Article 26. Composició

Article 27. Sessions, quórum de constitució, adopció d’acords i órgans de les comissions de treball

Secció quarta. De la Presidència

Article 28. Nomenament i cessament

Article 29. Funcions

Secció cinquena. De les vicepresidències

Article 30. Designació i substitució

Article 31. Funcions

Secció Sisena. De la Secretaria

Article 32. Nomenament, mandat i cessament

Article 33. Funcions

Capítol V. Organització i funcionament

Secció primera. Normes comunes i disposicions generals

Article 34. Compareixences dels membres del Consell i assistència a les reunions

Article 35. Votacions

Article 36. Esmenes

Article 37. Vots particulars

Article 38. Actes de les sessions

Article 39. Dictàmens i recomanacions del Comité Económic i Social

Article 40. Termini per a l’emissió de dictàmens

Secció segona. Funcionament de les comissions de treball o assessores

Article 41. Procediment ordinari

Article 42. Treball en les comissions

Article 43. Nou examen en comissió de treball o assessora

Secció tercera. Funcionament del Ple

Article 44. Deliberacions

Article 45. Debat de les esmenes i votació definitiva

Secció quarta. Dels grups del Comité

Article 46. Dels grups de representació

Capítol VI. Règim económic, personal i contractació del Comité

Article 47. Règim económic

Article 48. Règim del personal

Article 49. Règim de contractació

Capítol VII. De la reforma del reglament

Article 50. Reforma del reglament

 

 

CAPÍTOL I  
 Disposicions generals

 

**Article 1. Objecte**

L’objecte del present reglament és el desplegament de la Llei 1/2014, de 28 de febrer, de la Generalitat, del Comité Económic i Social de la Comunitat Valenciana, segons el que es preveu en la disposició transitória tercera, i establir les seues funcions, composició i organització com a órgan consultiu del Consell i, en general, de les institucions públiques de la Comunitat Valenciana, en matèries económiques, sociolaborals i d’ocupació, d’acord amb el que disposa l’article 42 de l’Estatut d’Autonomia de la Comunitat Valenciana.

 

**Article 2. Naturalesa jurídica**

El Comité Económic i Social de la Comunitat Valenciana és, conforme a l’article 20.3 de l’Estatut d’Autonomia, una institució de la Generalitat, dotada de personalitat jurídica própia. Amb la finalitat de garantir la seua objectivitat i independència, exerceix les seues funcions amb plena autonomia orgànica i funcional.

 

**Article 3. Règim jurídic**

1. L’organització, competències i funcionament del Comité Económic i Social es regiran per la Llei 1/2014, de 28 de febrer, de la Generalitat, del Comité Económic i Social de la Comunitat Valenciana, pel present reglament i per les normes de funcionament que en el seu desplegament aprove el mateix Comité.

2. En el no previst en les disposicions anteriors, la seua activitat es regirà pel que estableix la legislació aplicable al sector públic.

 

**Article 4. Seu**

El Comité Económic i Social tindrà la seua seu oficial en la ciutat de Castelló de la Plana, sense perjudici que puga realitzar sessions de qualssevol dels seus órgans en qualsevol municipi de la Comunitat Valenciana, prèvia oportuna convocatória de la persona que ocupe la Presidència i amb l’acord de la Junta Directiva per a les sessions del Ple.

 

 

CAPÍTOL II  
 Constitució del Comité

 

**Article 5. Sessió preliminar**

1. Una vegada produïda la renovació dels membres del Comité, a excepció de la Presidència, en els termes legalment previstos, la Presidència convocarà sessió preliminar, que haurà de tindre lloc en el termini màxim de quinze dies, a comptar des de la data de la publicació dels seus nomenaments en el Diari Oficial de la Comunitat Valenciana.

2. L’ordre del dia de la sessió preliminar contindrà únicament dos punts. El primer per a la presa de possessió dels membres del Comité i el segon per a sotmetre a votació la proposta de la persona que ocuparà la Presidència, que correspon conjuntament als titulars de les conselleries competents en matèria d’economia, hisenda, ocupació, benestar social i agricultura, als efectes legalment previstos, el nom de la qual es farà constar en la convocatória.

3. Si la proposta del Consell és de renovació del mandat de la Presidència, la sessió serà presidida pel membre del Comité de major edat, assistit pel membre de menor edat.

4. La persona que ocupe la Presidència comunicarà al Consell, als efectes oportuns, si l’aspirant ha rebut o no el suport legalment requerit. Si no ha rebut el suport legalment necessari, s’obrirà un nou termini de quinze dies per a la nova proposta, per part del Consell, de la Presidència del Comité.

5. Després del seu nomenament per decret del Consell, la persona designada per a la Presidència prendrà possessió en la seu del Comité, en presència dels membres, dins dels deu dies següents de la data de la publicació del seu nomenament en el Diari Oficial de la Comunitat Valenciana.

 

**Article 6. Sessió constitutiva dels órgans del Comité**

1. La sessió constitutiva dels órgans del Comité Económic i Social, en cada inici de mandat, serà convocada per la persona que ocupe la Presidència de manera que tinga lloc dins dels quinze dies següents de la presa de possessió dels membres. L’ordre del dia versarà exclusivament sobre l’elecció dels membres de la Junta Directiva, de les dos vicepresidències i de la composició de les comissions de treball o assessores previstes en el present reglament.

2. Pel que fa a l’elecció dels membres de la Junta Directiva, cada un dels grups I, II i III designarà, entre els seus membres, les respectives dos candidatures, els noms de les quals seran comunicades a la persona que ocupe la Presidència abans de la sessió constitutiva.

Les dos persones expertes del Comité designaran, per acord entre elles, una candidatura per a formar part de la Junta Directiva.

3. Per a l’elecció de les dos vicepresidències, tant el grup I com el grup II designaran, entre els seus membres, les respectives candidatures, els noms de les quals seran comunicades al president abans de la sessió constitutiva. L’elecció es considerarà vàlida si les candidatures proposades reben el vot favorable de la majoria absoluta dels membres del Comité.

4. En relació amb la constitució de les comissions de treball, caldrà ajustar-se al que preveu l’article 27.3 del present reglament.

 

 

CAPÍTOL III  
 Dels membres del comité

 

**Article 7. Composició**

1. El Comité Económic i Social de la Comunitat Valenciana està integrat per díhuit membres, inclosa la persona que ocupe la Presidència, nomenats per decret del Consell, de conformitat amb el que es disposa en l’article 7 i següents de la Llei 1/2014, de 28 de febrer, de la Generalitat, del Comité Económic i Social de la Comunitat Valenciana, que es distribueixen de la manera següent:

a) Cinc integrants que compondran el grup I, en representació de les organitzacions sindicals més representatives.

b) Cinc integrants que compondran el grup II, en representació de les organitzacions empresarials més representatives, d’acord amb la legislació vigent.

c) Cinc representants que integraran el grup III, a raó d’una persona en representació del sector de l’economia social; una persona en representació del sector primari de l’economia valenciana; una persona en representació de les organitzacions de consumidors, usuaris i veïns, o consumidores, usuàries i veïnes; una persona en representació de les corporacions locals; i una persona en representació del Consell de Cambres Oficials de Comerç, Indústria i Navegació de la Comunitat Valenciana.

d) Dos persones expertes en assumptes pertanyents a l’àmbit material de competències del Comité.

2. El nomenament, cessament i provisió de vacants dels membres del Comité es publicaran en el Diari Oficial de la Comunitat Valenciana.

 

**Article 8. Designació**

1. Les persones que integren el grup I seran proposades per les organitzacions sindicals que hagen obtingut la condició de més representatives en la Comunitat Valenciana, en proporció a la seua representativitat, d’acord amb el que disposa la normativa aplicable.

En la composició interna del grup es procurarà la major coherència possible amb la realitat, intersectorial i territorial, de l’economia i societat valencianes, segons la mencionada representativitat sindical.

2. Les persones que integren el grup II seran proposades per les organitzacions empresarials que tinguen la condició de més representatives en la Comunitat Valenciana, d’acord amb el que disposa la legislació vigent.

En la composició interna del grup es procurarà la major coherència possible amb la realitat, intersectorial i territorial, de l’economia i societat valencianes, segons la mencionada representativitat empresarial.

3. Les persones que integren el grup III seran proposades, en cada cas, segons s’indica a continuació:

a) La persona que represente el sector de l’economia social serà proposada per les organitzacions amb implantació autonómica en l’esmentat sector.

b) La persona que represente el sector primari de l’economia valenciana serà proposada per les organitzacions socials agràries i per les organitzacions maritimopesqueres, amb l’acord previ entre elles.

c) La persona que represente els consumidors i usuaris i les associacions de veïns serà proposada per les organitzacions amb implantació majoritària en la Comunitat Valenciana, amb l’acord previ entre estes.

d) La persona que represente els interessos de les corporacions locals serà proposada per la Federació Valenciana de Municipis i Províncies.

e) La persona que represente el Consell de Cambres Oficials de Comerç, Indústria i Navegació de la Comunitat Valenciana serà proposada per l’esmentat Consell.

En tot cas, les entitats i organitzacions a què es reconeix legitimació per a proposar els seus representants com a membres del grup III hauran d’acreditar la seua constitució i representativitat democràtiques, en funció de la naturalesa jurídica de cada organització i la legislació aplicable.

4. Les dos persones expertes en assumptes pertanyents a l’àmbit material de competències del Comité seran nomenades pel Consell, a proposta conjunta de les persones titulars de les conselleries competents en matèria d’economia, hisenda, ocupació, benestar social i agricultura.

 

**Article 9. Incompatibilitats**

1. La condició de membre del Comité serà incompatible amb l’exercici de qualsevol càrrec o activitat que impedisca o menyscabe l’exercici de les funcions que li són própies.

2. En particular, la condició de membre del Comité serà incompatible amb la de:

a) Diputat o diputada de Les Corts i membre de les Corts Generals o del Parlament Europeu.

b) Membre del Consell o alt càrrec de les administracions públiques, de conformitat amb la normativa aplicable.

c) Membre d’altres órgans o institucions estatutàries o constitucionals.

3. Suscitada la possible situació d’incompatibilitat d’algun membre del Comité, la persona que ocupe la Presidència elevarà l’assumpte a la Junta Directiva, perquè esta trasllade a la sessió ordinària més próxima del Ple la seua proposta respecte d’aixó.

Declarada i notificada la incompatibilitat, la persona sotmesa en esta disposarà de huit dies hàbils per a optar entre la seua condició de membre del Comité o el càrrec incompatible.

 

**Article 10. Drets**

Els membres del Comité, que actuaran en l’exercici de les seues funcions amb plena autonomia i independència, tenen dret a:

1. Participar amb veu i vot en les sessions del Ple del Comité, de la Junta Directiva i de les comissions de treball o assessores de què formen part, i també en els seus treballs.

2. Accedir a la documentació que estiga en poder del Comité.

3. Disposar de la informació dels temes o estudis que desenvolupen el Ple, la Junta Directiva i les comissions de treball o assessores de què formen part, i també de les altres comissions, quan expressament ho sol·liciten.

4. Demanar, a través la persona que ocupe la Presidència del Comité i de conformitat amb el procediment regulat en este reglament, les dades i documents que, no estant en possessió del Comité, siguen necessaris per a l’exercici de les seues funcions.

5. Presentar mocions i suggeriments per a l’adopció d’acords pel Ple o per al seu estudi en les comissions de treball o assessores, de conformitat amb el procediment establit en este reglament.

6. Percebre les compensacions económiques, que consistiran exclusivament en dietes per assistència i despeses de desplaçament a les sessions, a les quals tinguen dret per la participació en les activitats del Comité, tot aixó de conformitat amb les quanties aprovades pel Ple i que figuraran explícitament en els pressupostos anuals del Comité.

La persona que exercisca la Presidència del Comité podrà optar per tindre dedicació exclusiva, i en aquest cas no percebrà les dietes per assistència, sinó la retribució que es fixe conforme amb la normativa pressupostària aplicable a la institució. ****[1]****

 

**Article 11. Deures**

Els membres del Comité tenen el deure de:

1. Assistir a les sessions del Ple, de la Junta Directiva i de les comissions de treball o assessores de què formen part, i també participar en els seus treballs. Les faltes reiterades d’assistència sense justificar seran posades en coneixement del corresponent grup o organització de procedència, per la persona que ocupe la Presidència del Comité.

2. Adequar la seua conducta al present reglament i a les directrius que, en el seu desplegament, acorde el mateix Comité.

3. Guardar reserva en relació amb les actuacions de qualsevol dels órgans del Comité, i també sobre les deliberacions, dictàmens, informes i memóries del Comité, fins que este no les faça públiques.

4. No fer ús de la seua condició de membre del Comité per a l’exercici d’activitats mercantils i professionals.

 

**Article 12. Cessaments**

La condició de membre del Comité es perdrà per qualsevol dels motius previstos en l’article 12 de la Llei 1/2014, de 28 de febrer, de la Generalitat, del Comité Económic i Social de la Comunitat Valenciana.

 

**Article 13. Durada del mandat**

1. El mandat dels membres que integren el Comité, inclosa la persona que ocupe la seua Presidència, serà de quatre anys, renovable per períodes de la mateixa durada, i començarà a computar-se des del dia de la presa de possessió. En este sentit, s’ha de tindre en compte que, d’acord amb el que disposa l’article 12.2 de la Llei 1/2014, de 28 de febrer, de la Generalitat, la persona que ocupe la Presidència pot cessar per decisió del Consell en els termes que preveu l’esmentat precepte. S’entén per data de presa de possessió la primera sessió que celebre el Comité després del nomenament dels seus membres. La persona absent en eixa sessió haurà de prendre possessió en la immediata sessió següent del Ple del Comité, encara que el termini del mandat s’entendrà començat a computar des de l’avantdita primera sessió.

2. No obstant aixó, expirat el termini del seu nomenament, els que integren la institució, inclosa la persona que ocupe la seua Presidència, continuaran exercint les seues funcions fins a la presa de possessió de les noves persones designades.

3. En cap cas, la renovació de tots els membres del Comité paralitzarà el seu funcionament d’este i els treballs que s’estiguen desenvolupant.

 

**Article 14. Provisió de vacants**

1. Produïda una vacant anticipada en el càrrec de membre del Comité de qualsevol dels grups que el componen, que no siga per expiració del mandat, serà coberta a proposta de l’entitat o organització a què represente la persona inicialment nomenada, de la mateixa manera establida per a la seua designació. El mandat de la persona així nomenada expirarà al mateix temps que el que corresponguera al titular anterior.

2. La persona que ocupe la Presidència del Comité vetlarà per la cobertura de les vacants que es produïsquen i les comunicarà a les persones titulars de les conselleries competents en matèria d’economia, hisenda, ocupació, benestar social i agricultura.

 

 

CAPÍTOL IV  
 Dels órgans del comité

 

**Article 15. Òrgans col·legiats i unipersonals**

1. Són órgans col·legiats del Comité Económic i Social de la Comunitat Valenciana:

a) El Ple.

b) La Junta Directiva.

c) Les comissions de treball o assessores.

2. Són órgans unipersonals del Comité:

a) La Presidència.

b) Les vicepresidències.

c) La Secretaria.

 

 

Secció primera. El Ple

 

**Article 16. Composició**

1. El Ple del Comité és el màxim órgan decisori de la institució. Està integrat per la totalitat dels seus membres, sota la direcció de la persona que ocupe la Presidència i amb l’assistència de qui exercisca la seua Secretaria.

2. Els membres del Comité ocuparan el lloc assignat en el Ple segons el grup de representació a què estan adscrits.

 

**Article 17. Sessions, quórum de constitució i adopció d****’acords**

1. El Ple del Comité celebrarà sessió ordinària, almenys, cada dos mesos, amb la convocatória prèvia per la persona que ocupe la Presidència amb una antelació mínima de deu dies. Les sessions extraordinàries del Ple podran ser convocades per la Presidència, amb una antelació mínima de setanta-dos hores, per iniciativa própia, per acord de la Junta Directiva, o per mitjà de sol·licitud dirigida a la persona que ocupe la Presidència de cinc dels seus membres, amb expressió i justificació dels assumptes a tractar. En tot cas, a la convocatória, que contindrà l’ordre del dia de la sessió, s’acompanyarà la documentació específica sobre els temes a tractar.

2. En les sessions ordinàries podrà ser objecte de deliberació qualsevol assumpte no inclós en l’ordre del dia, sempre que hi haja conformitat unànime dels membres presents al començament de la sessió.

3. La convocatória expressarà la data, el lloc i l’hora de la sessió en primera i segona convocatória, i haurà d’haver entre ambdós, almenys, mitja hora.

4. El quórum per a la vàlida constitució del Ple del Comité serà de la meitat dels seus membres en primera convocatória i d’una quarta part d’estos en segona, a més de la persona que ocupe la Presidència i la persona que exercisca la Secretaria o les que legalment substituïsquen a ambdós, en tot cas.

5. Amb caràcter general, el Ple adoptarà els seus acords per majoria absoluta del nombre legal dels seus membres. En cas d’empat, decidirà sempre la Presidència de la institució amb el seu vot.

No obstant aixó, per a l’aprovació dels dictàmens i per a promoure l’adopció de recomanacions serà exigible una majoria favorable de tres cinquens del nombre legal dels seus membres.

 

**Article 18. Funcions**

Són competències del Ple:

1. Elevar al Consell, per a la seua aprovació, la proposta de reglament d’organització i funcionament de la institució, i també les seues possibles modificacions.

2. Aprovar anualment la Memória de la institució sobre la Situació Socioeconómica i Laboral de la Comunitat Valenciana, en els termes que preveu l’article 4.6 de la Llei del Comité.

3. Aprovar la proposta d’avantprojecte de despeses de la institució per al seu enviament a la conselleria competent en matèria de pressupostos, i també de les seues possibles modificacions i la de la seua liquidació.

4. Aprovar els dictàmens, informes, estudis i recomanacions que haja d’emetre la institució, als efectes del que disposa la llei.

5. Establir les línies generals i aprovar els programes anuals d’actuació de la institució.

6. Constituir les comissions de treball o assessores, d’acord amb el que preveu la llei i en l’article 25 d’este reglament.

7. Aprovar el règim ordinari de sessions i, si és el cas, de les reunions de les comissions de treball o assessores.

8. Designar i separar dels seus càrrecs les persones que representen el Comité Económic i Social en aquells organismes o entitats en què legalment o reglamentàriament estiga representat.

9. Emetre dictamen en els termes establits en l’article 4.2 de la llei reguladora del Comité.

10. Emetre dictamen en els assumptes que, amb caràcter facultatiu, el Consell o els seus membres, les Corts o altres institucions públiques de la Generalitat sotmeten a consulta del Comité.

11. Elaborar, per iniciativa própia o a petició del Consell, de les Corts o de les institucions públiques valencianes, estudis o informes en el marc de les atribucions que li són própies.

12. Proposar, per iniciativa própia i en els termes del present reglament, recomanacions dirigides al Consell en l’àmbit de les seues competències.

13. Qualssevol altres que li atribuïsquen la llei i el present reglament.

 

**Article 19. Àmbit material de competències**

El Comité Económic i Social exercirà les funcions i competències sobre totes les matèries assenyalades en els articles 4 i 6 de la Llei 1/2014, de 28 de febrer, de la Generalitat, del Comité Económic i Social de la Comunitat Valenciana.

 

 

Secció segona. La Junta Directiva

 

**Article 20. Composició**

1. La Junta Directiva estarà integrada per huit membres, inclosa la Presidència del Comité Económic i Social, nomenats de conformitat amb el que disposa l’article 16.1 i 2 de la Llei 1/2014, de 28 de febrer, de la Generalitat, del Comité Económic i Social de la Comunitat Valenciana, i haurà de constituir-se i començar les seues funcions en un termini no major de deu dies després de la realització de la sessió constitutiva del Comité.

2. Assistirà a totes les reunions de la Junta Directiva la persona que exercisca la Secretaria del Comité, amb veu peró sense vot, o aquella que la substituïsca legalment.

 

**Article 21. Durada del mandat, substitució de membres i suplències**

1. La durada del mandat dels membres de la Junta Directiva serà, en principi, coincident amb el de membre del Ple. No obstant aixó, cada grup, respectant en tot cas les regles de proporcionalitat interna, podrà substituir els membres que els representen en la Junta Directiva en qualsevol moment, designarà, al mateix temps, les persones substitutes, i ho comunicarà al Ple, als efectes oportuns.

2. Els grups de representació en el Comité Económic i Social podran nomenar, entre els membres d’este, un suplent per cada un dels titulars que els corresponguen en la Junta Directiva.

 

**Article 22. Sessions, quórum de constitució i adopció d****’acords**

1. La Junta Directiva, sota la direcció de la persona que ocupe la Presidència del Comité, es reunirà en sessió ordinària, almenys, una vegada al mes, i podrà ser convocada extraordinàriament totes les vegades que siga necessari. Les sessions extraordinàries seran convocades per la persona que ocupe la Presidència, per iniciativa própia o a sol·licitud de dos dels seus membres, amb expressió de l’ordre del dia. En este últim cas, el termini màxim per a la seua celebració serà de cinc dies.

2. Per a la vàlida constitució de la Junta Directiva serà necessària la presència, almenys, de quatre dels seus membres, més la persona que ocupe la Presidència i la persona que exercisca la Secretaria, o les que els substituïsquen legalment.

3. La persona que ocupe la Presidència convocarà les sessions de la Junta Directiva, almenys, amb quaranta-huit hores d’antelació, i es remetrà a cada membre la citació amb l’ordre del dia i els projectes objecte de debat, i la documentació corresponent quedarà en la Secretaria del Comité.

4. Els acords de la Junta Directiva s’adoptaran per majoria absoluta dels assistents, i en cas d’empat, la persona que ocupe la Presidència dirimirà amb el seu vot.

 

**Article 23. Funcions**

Corresponen a la Junta Directiva les atribucions i funcions següents:

1. Adoptar les mesures necessàries per a l’aplicació del programa anual d’actuació aprovat pel Ple.

2. Elaborar la proposta d’avantprojecte anual de despeses de la institució.

3. Fixar les directrius i elaborar i elevar al Ple per a la seua aprovació el projecte de Memória anual sobre la Situació Socioeconómica i Laboral de la Comunitat Valenciana.

4. Dirigir i controlar l’execució del pressupost del Comité i preparar la seua liquidació.

5. Determinar la tramitació dels escrits i peticions que es dirigisquen a la institució.

6. Decidir la contractació de consultes o informes externs, a iniciativa própia o a proposta de la persona que ocupe la Presidència de les comissions de treball o assessores o dels grups de representació en el Comité.

7. Acordar la sol·licitud al Consell d’informació complementària sobre els assumptes sotmesos a consulta, quan considere que l’esmentada informacióés necessària per a l’emissió del corresponent dictamen. En tot cas, la sol·licitud d’informació complementària haurà de ser tramitada per la persona que ocupe la Presidència del Comité.

8. Resoldre aquelles qüestions que siguen sotmeses a la seua consideració per qui posseïsca la Presidència i no estiguen atribuïdes al Ple.

9. Sol·licitar la convocatória de sessions extraordinàries del Ple.

10. Elaborar i aprovar la memória anual d’activitats.

11. Aprovar la participació en congressos i altres fórums científics o cívics, i també promoure’ls i presentar iniciatives referents a l’estudi, debat i difusió de les qüestions relacionades amb les matèries competència del Comité.

12. Aprovar dictàmens quan expressament el Ple delegue l’esmentada funció.

13. Qualssevol altres que no estiguen expressament assignades a un altre órgan de la institució.

 

 

Secció tercera. Comissions de treball o assessores

 

**Article 24. Funcions**

Les comissions de treball o assessores tenen encomanada la preparació dels estudis, informes o dictàmens que hagen de ser posteriorment sotmesos a la consideració del Ple o, si és el cas, a la Junta Directiva.

 

**Article 25. Comissions de treball o assessores permanents i especials**

1. Són comissions de treball o assessores de caràcter permanent les següents:

a) Comissió de Programació Económica Regional, en relació amb els programes económics valencians i els programes dels fons estructurals de la Unió Europea, amb incidència en el desenvolupament económic i social de la comunitat autónoma.

b) Comissió de Relacions Laborals, Cooperació i Ocupació.

c) Comissió de Programació Territorial i Medi Ambient, en relació amb els interessos de les corporacions locals i de la comunitat autónoma en tals matèries.

d) Comissió de Polítiques de Protecció Social.

e) Comissió de Política Industrial.

2. El Ple del Comité podrà acordar la constitució d’altres comissions de treball o assessores de caràcter permanent.

3. La Junta Directiva actuarà en funcions de comissió de treball, als efectes d’elaboració dels projectes d’estudis, informes i dictàmens, en aquells supósits en què, per raó de la matèria, no tinga cabuda en cap de les comissions ja creades.

4. El Ple del Comité podrà acordar, a instàncies de la persona que ocupe la Presidència o a sol·licitud dels grups i de les persones expertes, la constitució de comissions de treball o assessores especials, que es dedicaran a l’elaboració dels projectes d’estudis, informes i dictàmens que els encomanen en l’acord de constitució. El Ple establirà el termini en què estes comissions hauran de complir amb l’encàrrec encomanat.

 

**Article 26. Composició**

Totes les comissions de treball o assessores tindran la composició que acorde el Ple, hauran de respectar els criteris de proporcionalitat i assegurar la presència en estes dels distints grups i una de les persones expertes del Comité, que podran nomenar una persona suplent per cada una de les persones titulars que els corresponguen.

 

**Article 27. Sessions, quórum de constitució, adopció d****’acords i** **órgans de les comissions de treball**

1. Les comissions de treball o assessores, en la seua sessió constitutiva, determinaran les normes de convocatória i funcionament d’estes respectant, en tot cas, el que estableix el present reglament i l’acord de la seua creació.

2. Les sessions de les comissions de treball o assessores seran convocades per la persona que ocupe la seua Presidència i, per a la seua vàlida constitució, serà necessària la presència de la majoria absoluta dels seus membres. Els acords s’adoptaran per majoria absoluta dels assistents i, en cas d’empat, la persona que ocupe la Presidència dirimirà amb el seu vot.

3. En l’acte de constitució, cada comissió de treball o assessora elegirà, d’entre els seus membres, les persones que ocupen la Presidència i la Vicepresidència.

4. La persona que exercisca la Presidència haurà d’organitzar i dirigir les activitats de la comissió, presidir les sessions, ordenar i moderar els debats i traslladar les propostes corresponents.

5. La persona que exercisca la Vicepresidència tindrà les funcions que li delegue la persona que exercisca la Presidència i la substituirà en cas d’absència, vacant o malaltia.

6. Les labors de les comissions de treball o assessores comptaran amb l’assistència dels serveis tècnics i administratius del Comité, que exerciran, si és el cas, les funcions de secretaria.

 

 

Secció quarta. De la Presidència

 

**Article 28. Nomenament i cessament**

1. La persona designada per a ocupar la Presidència del Comité Económic i Social de la Comunitat Valenciana serà nomenada per decret del Consell, a proposta conjunta de les persones titulars de les conselleries competents en matèria d’economia, hisenda, ocupació, benestar social i agricultura, prèvia consulta al Comité.

2. La persona que ocupe la Presidència del Comité Económic i Social podrà ser cessada en el càrrec, conforme a l’article 12.2 de la Llei 1/2014, de 28 de febrer, de la Generalitat, per decisió del Consell.

3. La consulta al Comité, tant sobre el nomenament com sobre el cessament de la persona designada per a ocupar la Presidència, es realitzarà per mitjà de l’oportuna convocatória del Ple. El nomenament o el cessament de la persona designada per a ocupar la Presidència s’entendrà acceptat pel Ple llevat que voten en contra tres quartes parts dels seus membres.

4. Si es produeix la finalització anticipada del mandat de la persona que ocupe la Presidència, es convocarà una sessió extraordinària del Ple, l’únic punt d’ordre del dia de la qual serà la verificació que la proposta de la nova persona que haja d’exercir la Presidència no és rebutjada per les tres quartes parts dels seus membres, a la qual es refereix l’article 9 de la Llei 1/2014, de 28 de febrer, de la Generalitat.

 

**Article 29. Funcions**

Són funcions i atribucions de la Presidència del Comité:

1. Dirigir, promoure i coordinar l’actuació del Comité.

2. Posseir la legal representació del Comité i exercir les accions que corresponguen a este.

3. Convocar i presidir les sessions del Ple i de la Junta Directiva, formulant les directrius generals per al bon funcionament d’estes, i moderar el desenvolupament dels debats.

4. Fixar l’ordre del dia de les sessions del Ple i de la Junta Directiva, tenint en compte les peticions que formulen els seus membres o les sol·licituds de les institucions públiques valencianes en la forma establida en el present reglament.

5. Visar les actes, ordenar la publicació dels acords en el Diari Oficial de la Comunitat Valenciana i vetlar per l’exacte compliment dels esmentats acords.

6. Assegurar el compliment de les lleis i la regularitat de les deliberacions.

7. Dirimir els empats que es produïsquen en les votacions amb el seu vot de qualitat.

8. Sol·licitar, en nom del Comité, la col·laboració que estime pertinent a institucions, autoritats, organismes, entitats, associacions i particulars.

9. Requerir, en nom del Comité, informació complementària sobre els assumptes que, amb caràcter preceptiu o facultatiu, li sotmeten a consulta, sempre que l’esmentada informació siga necessària per a l’emissió del dictamen, informe o estudi.

10. Demanar a l’órgan demandant, prèvia consulta a la Junta Directiva, i si l’assumpte ho requereix, l’ampliació del termini fixat en l’ordre de tramesa o en la sol·licitud de la consulta.

11. Presentar a la Junta Directiva la proposta inicial d’avantprojecte del pressupost anual del Comité, com a tràmit previ a la seua elevació al Ple, i remetre la proposta d’avantprojecte ja aprovada a la conselleria competent en matèria de pressupostos.

12. Donar el vistiplau a la realització de les propostes de despeses i de contractació de serveis, presentades per la persona que exercisca la Secretaria, i també rebre informació de la seua execució.

13. Les relatives a les relacions amb el personal al servei del Comité.

14. Complir i fer complir el reglament, proposant al Ple la seua interpretació en els casos de dubte i el seu criteri en els d’omissió.

15. Traslladar a la comissió de treball corresponent l’emissió de sol·licitud d’estudis, informes i dictàmens.

16. Totes les altres que li atorga la Llei 1/2014, de 28 de febrer, de la Generalitat, el present reglament o siguen própies de la seua condició d’exercici de la Presidència, i aquelles que assumisca per delegació dels altres órgans del Comité.

 

 

Secció cinquena. De les vicepresidències

 

**Article 30. Designació i substitució**

1. El Ple del Comité Económic i Social elegirà, en la seua sessió constitutiva, les dos persones que exerciran les vicepresidències, a proposta, cada una d’estes, dels membres representants dels grups I i II, respectivament, i entre estos.

2. Per a la substitució de qualsevol de les dos vicepresidències serà necessari la proposta al Ple pel grup a què pertanga el membre del Comité que el substituirà. Una vegada el Ple accepte l’esmentada proposta, el mandat de la nova persona que ocupe la Vicepresidència s’estendrà fins que finalitze el període quadriennal en curs, si no hi ha una nova proposta de substitució.

 

**Article 31. Funcions**

1. Les persones que ocupen les vicepresidències exerciran les funcions que la Presidència expressament els delegue. A l’efecte de la substitució de la Presidència en els supósits de vacant, absència o malaltia d’esta, s’establirà un torn semestral entre les vicepresidències, començant per aquella que designe la Junta Directiva.

2. La Presidència informarà regularment les persones que ocupen les vicepresidències sobre la direcció de les activitats del Comité i li prestaran la seua col·laboració en tots aquells assumptes per als quals siguen requerits.

 

 

Secció sisena. De la Secretaria

 

**Article 32. Nomenament, mandat i cessament**

1. La persona que exercisca les funcions de la Secretaria del Comité serà nomenada i separada lliurement pel Consell, a proposta conjunta dels que siguen titulars de les conselleries competents en matèria d’economia, hisenda, ocupació, benestar social i agricultura, amb la consulta prèvia al Comité. La persona que ocupe la Presidència inclourà la proposta en l’ordre del dia de la sessió del Ple del Comité. Tant en el cas del nomenament com en el de separació, la consulta haurà d’obtindre el suport de com a mínim dos terços de les persones que integren el Comité.

2. La persona que exercisca les funcions de Secretaria serà substituïda en cas d’absència, vacant o malaltia per la persona del Gabinet Tècnic al servei del Comité que designe la Junta Directiva, a proposta de qui posseïsca la Presidència.

 

**Article 33. Funcions**

1. La Secretaria és l’órgan d’assistència tècnica i administrativa del Comité i el depositari de la fe pública dels seus acords.

2. Són funcions de la Secretaria de la institució:

a) Exercir la direcció administrativa i tècnica de tots els serveis del Comité i vetlar perquè els seus órgans actuen d’acord amb principis d’economia, celeritat i eficàcia.

b) Assistir, amb veu peró sense vot, a les sessions del Ple, de la Junta Directiva i de les comissions de treball o assessores del Comité.

c) Estendre les actes de les sessions del Ple, de la Junta Directiva i de les comissions de treball o assessores, autoritzar-les amb la seua firma i el vistiplau de qui posseïsca la Presidència, i donar el curs corresponent als acords que s’hi adopten.

d) Arxivar i custodiar la documentació del Comité, posant-la a disposició dels seus órgans i dels seus membres quan siga requerida.

e) Expedir certificats de les actes, dels acords, dictàmens, vots particulars i altres documents confiats a la seua custódia, amb el vistiplau de qui posseïsca la Presidència de la institució.

f) Elaborar, junt amb la persona que ocupe la Presidència, la proposta de l’avantprojecte inicial de pressupost anual del Comité, i també preparar informacions periódiques sobre la seua execució.

g) Ser depositària dels fons del Comité, formular les propostes de despesa, lliurar els pagaments autoritzats i exercir la gestió económica amb el coneixement de la persona que ocupe la Presidència.

h) Exercir la direcció de tot el personal del Comité, posseint totes les facultats establides en la legislació vigent per al seu personal.

i) Qualssevol altres que siguen própies de l’exercici de les seues funcions o assumisca per delegació dels altres órgans del Comité.

3. El càrrec de la persona que ocupe la Secretaria del Comité serà exercit en règim de dedicació exclusiva i estarà sotmés a les disposicions generals, legals i reglamentàries en matèria d’incompatibilitats, i no podrà exercir un altre càrrec o activitat que impedisca o menyscabe l’exercici de les funcions que li són própies.

 

 

CAPÍTOL V  
 Organització i funcionament

 

Secció primera. Normes comunes i disposicions generals

 

**Article 34. Compareixences dels membres del Consell i assistència a les reunions**

1. La persona titular de la conselleria competent en la matèria que es tracte en cada cas podrà assistir a les reunions dels órgans col·legiats del Comité i comparéixer davant d’estos per a informar quan ho estime convenient.

2. També hi podran assistir les altres autoritats i personal de l’administració pública valenciana que siguen degudament invitats i autoritzats per a informar o respondre a les preguntes que els siguen formulades i que estiguen relacionades amb assumptes de la seua competència.

3. Així mateix, els órgans col·legiats del Comité podran demanar la presència, amb veu peró sense vot, d’aquelles persones que, per la seua experiència o provada competència professional, si és el cas, siguen convocades per la Presidència de la institució per a informar sobre els assumptes sotmesos a l’estudi i consideració del mateix Comité.

 

**Article 35. Votacions**

1. Amb caràcter general, la votació serà pública per tots els membres presents en l’órgan col·legiat corresponent.

2. La votació podrà ser nominal per mitjà de crida, si així ho acorden la meitat dels membres presents en l’órgan col·legiat corresponent. I en tot cas, la votació serà secreta únicament en aquelles qüestions que afecten personalment els membres del Comité.

 

 

**Article 36. Esmenes**

1. En el transcurs de les sessions de debat de les comissions de treball sobre els projectes de dictàmens, informes o recomanacions, els membres, individualment o a través dels seus grups, podran defendre una proposta contrària a part o a la totalitat del document motiu d’estudi o en procés d’elaboració. En este supósit, la Presidència de la comissió dirigirà un torn a favor i en contra i, en el cas que la proposta no siga unànimement acceptada, la sotmetrà a votació. Si el resultat d’esta és contrari a la proposta debatuda, la persona, persones o el grup podran renunciar a la seua pretensió o anunciar la presentació d’una esmena que serà debatuda en el Ple.

2. Les esmenes a debatre en el Ple hauran de presentar-se davant de la Secretaria del Comité, de manera que quede constància de la seua presentació fins a un dia abans de l’inici de la sessió, i formulades per escrit i firmades per la persona, persones o grup d’autors.

3. Les esmenes, que aniran acompanyades d’una breu justificació, hauran d’indicar si són a la totalitat o parcials. Les esmenes a la totalitat hauran d’incloure un text alternatiu. Les esmenes parcials hauran d’indicar la part del text al que es refereixen.

4. Com a conseqüència del debat de les esmenes presentades, podran formular-se altres esmenes transaccionals.

 

**Article 37. Vots particulars**

1. Els membres que discrepen del vot de la majoria en l’aprovació dels dictàmens, informes o recomanacions podran formular de manera individual o col·lectivament vots particulars, una vegada aprovat el text i si prèviament s’han formulat esmenes, que hauran de quedar units a la resolució del Ple o de la Junta Directiva corresponent.

2. Els vots particulars hauran d’anunciar-se en el Ple i hauran de presentar-se davant de la Secretaria del Comité en un termini màxim de quaranta-huit hores, a comptar des del final de la corresponent sessió.

 

**Article 38. Actes de les sessions**

1. De les sessions del Ple i de la Junta Directiva s’alçarà acta, que podrà ser aprovada al terme de la reunió o, si així s’acorda, serà remesa als membres de l’órgan corresponent junt amb la convocatória de la sessió següent, on se sotmetrà a aprovació.

2. L’acta definitiva serà firmada per la persona que exercisca les funcions de Secretaria amb el vistiplau de qui posseïsca la Presidència de la institució.

3. L’acta contindrà un resum succint dels assumptes debatuts i de les intervencions de què s’haja sol·licitat constància, i també el contingut dels acords adoptats i el resultat de les votacions. A esta s’incorporaran com a annexos la relació d’assistents, el text de totes les esmenes i vots particulars sotmesos a votació i tots els documents que estime convenients el mateix Ple o la Junta Directiva.

 

**Article 39. Dictàmens i recomanacions del Comité Económic i Social**

1. En tots els supósits que així siga procedent, el Comité expressarà el seu parer sobre els assumptes sotmesos a la seua consideració, per mitjà de dictàmens, emesos sota la denominació de «Dictamen del Comité Económic i Social de la Comunitat Valenciana». Amb caràcter general, els dictàmens seran aprovats pel Ple del Comité, llevat que este haguera delegat l’esmentada funció en la Junta Directiva.

2. El Comité documentarà per separat cada un dels seus dictàmens, i distingirà els antecedents, les observacions generals i l’articulat i les conclusions, amb la firma de qui exercisca les funcions de Secretaria i el vistiplau de qui presidisca la institució. Als esmentats dictàmens s’acompanyaran necessàriament els vots particulars, si n’hi ha.

3. L’emissió de recomanacions només podrà ser adoptada per acord del Ple del Comité i, una vegada aprovades, la Presidència els remetrà al Consell.

4. Una vegada emés el dictamen, se’n donarà trasllat a la persona sol·licitant i serà públic, igual que les recomanacions que el Ple considere.

 

**Article 40. Termini per a l****’emissi****ó de dict****àmens**

1. El termini per a l’emissió dels dictàmens a què queda obligat el Comité no serà inferior a quinze dies, llevat que el Consell faça constar la seua urgència, i en aquest cas el termini no podrà ser inferior a deu dies hàbils.

2. Transcorregut el corresponent termini sense que haja emés el dictamen, este s’entendrà evacuat, la qual cosa succeirà igualment, amb caràcter general, una vegada transcorreguts trenta dies des de la recepció de la consulta pel Comité sense que este s’haja pronunciat expressament.

3. Els dictàmens s’incorporaran a l’expedient de tramitació de l’avantprojecte normatiu sotmés a la consideració del Comité.

 

 

Secció segona. Funcionament de les comissions de treball o assessores

 

**Article 41. Procediment ordinari**

1. Rebuda en el Comité una sol·licitud de dictamen o informe, la Presidència, assistida per la Secretaria amb l’assessorament del Gabinet Tècnic, la traslladarà a la comissió de treball o assessora corresponent, d’acord amb els criteris que, a proposta de la mateixa Junta Directiva, aprove el Ple.

La persona que ocupe la Presidència del Comité comunicarà a la Presidència de la comissió de treball o assessora l’objecte de les seues deliberacions, i també el termini dins del qual haurà de concloure els seus treballs.

2. Acordada pel Ple l’elaboració d’un informe per iniciativa própia, el Ple decidirà el seu trasllat a la comissió de treball o assessora que corresponga, llevat que delegue l’emissió de l’informe en la mateixa Junta Directiva.

3. De l’acord de tramesa a una comissió de treball o assessora es donarà trasllat a totes les persones que siguen membres del Comité i se’ls informarà de les previsions d’inclusió del tema corresponent en l’ordre del dia del Ple.

 

**Article 42. Treball en les comissions**

1. Les comissions de treball o assessores s’ocuparan de tots els estudis, informes i dictàmens que els siguen encarregats pel Ple o la Junta Directiva, segons el procediment establit en este reglament.

2. Una vegada rebut l’encàrrec, la comissió de treball o assessora nomenarà una o diverses persones ponents perquè formulen una proposta d’estudi, informe i dictamen.

3. El resultat dels treballs de la comissió, junt amb les esmenes que els seus membres desitgen mantindre, serà lliurat a la Presidència del Comité per a la seua inclusió en l’ordre del dia de la següent sessió del Ple i remés a la resta dels membres del Ple amb la suficient antelació per al seu estudi.

En esta sessió, la Presidència de la comissió de treball o assessora o qui exercisca de ponent exposarà l’acord d’esta, i hi podran intervindre els autors de les esmenes mantingudes.

 

**Article 43. Nou examen en comissió de treball o assessora**

La Presidència del Comité podrà proposar al Ple un nou examen per la comissió de treball o assessora si considera que no s’ha aconseguit el grau de consens necessari, que no s’han respectat les disposicions d’este reglament o si estima necessari un estudi complementari.

 

 

Secció tercera. Funcionament del Ple

 

**Article 44. Deliberacions**

1. La Presidència de la institució obrirà la sessió, dirigirà els debats i vetlarà per l’observança del reglament. Estarà auxiliada per les vicepresidències.

2. La Presidència, amb consulta prèvia a les vicepresidències, i abans d’iniciar un debat o durant este, podrà limitar el temps que disposen les persones que intervinguen. Així mateix, acordarà el tancament del debat i només podrà concedir-se l’ús de la paraula per a les explicacions de vot.

3. El Ple, a proposta de la Presidència, podrà acordar la suspensió de la sessió, i fixar el moment en què esta ha de reprendre’s.

4. Les deliberacions es basaran en la proposta de la comissió competent per raó de la matèria.

 

**Article 45. Debat de les esmenes i votació definitiva**

1. Les esmenes parcials presentades en les comissions de treball seran defeses per la persona o persones que en siguen autores, i després del seu debat se sotmetran a votació. En el cas de ser aprovades, s’incorporaran a l’esborrany del text que serà elevat al Ple del Comité. Si són rebutjades, es podran presentar estes esmenes davant del Ple, en el termini i condicions establits en el present reglament.

2. Les esmenes parcials que es presenten al Ple es debatran després de la intervenció de la Presidència de la institució o del ponent de la comissió, i es concedirà la paraula a les persones que l’hagen sol·licitat. Conclós el debat, es procedirà a la votació. En el supósit de ser aprovades, s’incorporaran al text definitiu, i la Presidència del Comité cuidarà de la seua coherència. En el cas de ser rebutjades, la persona o persones autores d’estes podran presentar vots particulars al text, segons el que preveu l’article 37 d’este reglament.

3. Les esmenes a la totalitat es debatran a continuació de la intervenció de la Presidència del Comité o de la persona ponent de la comissió, i es concedirà la paraula a les persones que l’hagen sol·licitat. Una vegada conclós el debat, es procedirà a la votació dels textos alternatius. Si algun d’estos resulta aprovat, la Presidència del Comité, amb l’acord previ del Ple, podrà acordar l’obertura d’un termini de presentació d’esmenes parcials, per a ser discutides en la próxima sessió, segons el procediment previst en el punt anterior.

4. Quan una comissió haja adoptat una proposta de dictamen o informe sense vots en contra, la Presidència del Comité podrà proposar al Ple la seua votació sense debat previ.

5. Quan no s’aconseguisca la majoria requerida per a l’aprovació de dictàmens, es remetrà la part de l’acta de la sessió en què s’haja tractat la qüestió de referència a qui haguera sol·licitat el preceptiu dictamen, amb indicació de les distintes posicions i dels resultats de la votació.

 

 

Secció quarta. Dels grups del Comité

 

**Article 46. Dels grups de representació**

1. Els grups de representació existents en el Comité podran organitzar el seu funcionament intern i fixar les normes per a la seua representació, i es respectarà en tot cas el que preveu el present reglament. Els acords adoptats seran depositats en la Secretaria del Comité.

2. Els grups comptaran amb el suport tècnic i administratiu necessari per a l’eficaç exercici de les seues funcions. A este efecte, el Ple garantirà el necessari suport per al funcionament d’estos.

 

 

CAPÍTOL VI  
 Règim económic, personal i contractació del Comité

 

**Article 47. Règim económic**

1. Els pressupostos de la Generalitat consignaran els recursos económics perquè el Comité Económic i Social puga complir els seus fins.

2. La Presidència, assistida per la persona que exercisca la Secretaria, prepararà la proposta d’avantprojecte de pressupost del Comité per a l’exercici anual següent, a fi que puga ser examinat per la Junta Directiva i posteriorment aprovat pel Ple i remés, en el termini establit legalment, a la conselleria competent en matèria de pressupostos, que, sobre la base de tal proposta, redactarà l’avantprojecte definitiu.

3. En tot cas, el pressupost anual del Comité i la seua actuació económica se sotmetrà a la normativa que siga aplicable en funció de la seua naturalesa jurídica.

4. El Comité justificarà la seua gestió economicofinancera davant de la Sindicatura de Comptes.

 

**Article 48. Règim del personal**

1. Al personal al servei del Comité li serà aplicable el que disposa la Llei 1/2014, de 28 de febrer, de la Generalitat, del Comité Económic i Social de la Comunitat Valenciana, i normes de desplegament. Així mateix, podrà disposar de normativa própia en matèria de personal per mitjà de la negociació d’un conveni col·lectiu.

2. La normativa de funció pública de la Generalitat serà aplicable en els termes establits per l’article 29.1 de la Llei 1/2014, de 28 de febrer, de la Generalitat, del Comité Económic i Social de la Comunitat Valenciana.

3. En tot cas, les disposicions de la Llei 10/2010, de 9 de juliol, de la Generalitat, d’Ordenació i Gestió de la Funció Pública Valenciana, seran d’aplicació supletória.

4. La plantilla del personal i les seues modificacions seran elaborades per la Junta Directiva i aprovades pel Ple. Les bases i programes de les convocatóries dels processos selectius per a adquirir la condició de personal al servei del Comité Económic i Social seran elaborats per la Junta Directiva, i aprovats pel Ple, d’acord amb el que estableix la legislació de funció pública valenciana, i correspon a la persona que ocupe la Presidència de la institució la convocatória dels processos selectius.

 

**Article 49. Règim de contractació**

En matèria de contractació, el Comité es regirà pel que preveu la legislació aplicable al sector públic.

 

 

CAPÍTOL VII  
 De la reforma del reglament

 

**Article 50. La reforma del reglament**

1. Qualsevol membre del Comité, individualment o a través del seu grup de pertinença, podrà plantejar a la Presidència una proposta de reforma del present reglament. La persona que ocupe la Presidència de la institució, amb audiència prèvia i informe de la Junta Directiva, sotmetrà a debat i votació del Ple el contingut d’esta.

2. Les reformes del reglament hauran de ser acordades per majoria absoluta de les persones membres del Comité i remeses al Consell per a la seua aprovació. 

 

 

 

---

****[1]****L’apartat 6 de l’article 10 es modifica per l’article únic del [**Decret 207/2021, de 23 de desembre, del Consell**](https://dogv.gva.es/va/eli/es-vc/d/2021/12/23/207/), de modificació del Decret 180/2015, de 16 d'octubre, pel qual s'aprova el Reglament d'organització i funcionament del Comité Económic i Social de la Comunitat Valenciana. (DOGV núm. 9249 de 04.01.2022) Ref. Base de dades 000010/2022.


Còpia Permalink ELI